নিজস্ব প্রতিবেদক, ১৮ বিডিনিউজ রিভিউজ.কম:: চট্টগ্রাম সিটি কর্পোরেশনের উদ্যোগে সিটি ম্যাজিস্ট্রেট সনজিদা শরমিন এর নেতৃত্বে ১৮ জানুয়ারী বুধবার চট্টগ্রাম মহানগর এলাকায় ভ্রাম্যমান আদালত/উচ্ছেদ অভিযান পরিচালিত হয়। অভিযানকালে নগরীর চান্দগাও থানাধীন কালুরঘাট ভারী শিল্প এলাকার আজিম মান্নান গার্মেন্টস এর রোড থেকে ইউনিলিভার পর্যন্ত রাস্তার উভয় পাশের ফুটপাত ও নালার উপর অবৈধভাবে বসা শতাধিক ভাসমান দোকানপাট উচ্ছেদ করে ফুটপাত ও নালা অবৈধ দখলমুক্ত করা হয়। একই অভিযানে সিএন্ডবি মোড়ে খাদ্যপন্যে নিষিদ্ধ দ্রব্যর মিশ্রন ও সেবা গ্রহীতার জীবন বিপন্নকারী কাজ করার অপরাধে ভোক্তা অধিকার আইনে ঝাল বিতানকে ৫০,০০০/- (পঞ্চাশ হাজার) টাকা, সিটি কর্পোরেশনের ট্রেড লাইসেন্স নবায়ন না করা ও সেবা প্রদানের মূল্য তালিকা না থাকায় সিটি কর্পোরেশন আইন ও বেসরকারী ক্লিনিক ও ল্যাবরেটরী (নিয়ন্ত্রন)অধ্যাদেশ ১৯৮২ মূলে শাহজী ডায়াগনিষ্টক সেন্টার (প্রা.) লিমিটেডকে ১০,০০০/- (দশ হাজার) টাকা,ট্রেড লাইসেন্স ছাড়া ব্যবসা পরিচালনার করার অপরাধে ফ্রেশ কেন্ডিকে ৫০০০/- (পাঁচ হাজার) টাকা সহ সর্বমোট ৬৫,০০০/- (পঁয়ষট্টি হাজার) টাকা জরিমনা আদায় করা হয়।